open-index/open-wikipedia-markdown huggingface dataset:
ג'פרי וייטהד

**ג'פרי וייטהד** (באנגלית: **Geoffrey Whitehead**; נולד ב-1 באוקטובר 1939) הוא שחקן אנגלי. הוא הופיע במגוון רחב של תפקידים בטלוויזיה, בקולנוע וברדיו. בתיאטרון שיחק בשייקספיר גלוב, בתיאטרון סנט מרטין ובבריסטול אולד ויק.

## ביוגרפיה
וייטהד נולד ב-1 באוקטובר 1939 בשפילד שבדרום יורקשייר. הוא למד משחק באקדמיה המלכותית לאמנות הדרמה (RADA). ב-1971 שיחק בסרטי הקולנוע "הכמהים לאהבה" ו"חטוף". ב-1972 הופיע בסרט , ב-1979 שיחק בתפקידבונה הספינות תומאס אנדרוז בסרט "אס.או.אס. טיטאניק". ב-1982 הופיע בסרט "Inside the Third Reich", ב-1997 שיחק ב"משחקי נוכלים", וב-2010 בסרט "Love/Loss".

תפקידיו בטלוויזיה כוללים הופעות בסדרה "Z-Cars" (ב-1964 עד 1965 ומ-1972 עד 1975) בשני תפקידים שונים. ב-1973 הופיע וייטהד בסיטקום "Some Mothers Do 'Ave 'Em". בשנים 1979 ו-1980 גילם את שרלוק הולמס בסדרה "שרלוק הולמס וד"ר ווטסון". עוד שיחק במיני-סדרה "פיטר הגדול" (1986), בקומדיית המצבים "צ'למספורד 123" (מ-1988 עד 1990), במיני-סדרה "מלחמה וזיכרון", בסדרה הקומית "Second Thoughts", בפרק בסדרה "בית אליוט" (1991), בסיטקום "Executive Stress", בסדרה "הממלכה הקטנה", ובסיטקום "The Worst Week of My Life".

וייטהד מרבה להופיע ברדיו בתפקידים שונים כגון רולנד קינגוורת'י בסדרה הקומית "Old Harry's Game" ברדיו 4 של ה-BBC, בתפקיד אב המנזר רוברט בעיבוד הרדיופוני של הסדרה "קדפאל", בדמות ג'ון ברסד בעיבוד של הרומן "בין שתי ערים" מאת צ'ארלס דיקנס, ובתפקיד השופט וורגרייב בעיבוד לספרה של אגאתה כריסטי "עשרה כושים קטנים". בין 2007 ל-2012 כיכב וייטהד בתפקידים קומיים רבים ברדיו ה-BBC בהם בסדרה "Bleak Expectations". עוד הופיע בשתי עונות של הסדרה "Reggie Perrin" בתפקיד ויליאם, חמו של רג'י.

ב-2011 הצטרף לצוות שחקני קומדיית המצבים "Not Going Out" בעונה החמישית בתפקיד ג'פרי אדמס, אביהם של לוסי וטים. הדמות הופיעה בסדרה כבר ב-2007, אבל לפניו גילם את הדמות טימותי וסט.

ב-2013 הופיע וייטהד בתוכנית "קומיק ריליף" בתפקיד הכומר במערכון החתונה של סיימון קאוול.

ב-2015 החל וייטהד לגלם את דמותו של מר ניובולד בסיטקום "עדיין פתוחים ברציפות" של ה-BBC.

## פילמוגרפיה

## קישורים חיצוניים

* ג'פרי וייטהד באתר Aveleyman

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1939
מגארכנה

**מגארַכְנֶה** (שם מדעי: *Megarachne*; מילולית: "עכביש ענק") הוא סוג של חסר חוליות קדום גדול ביותר שהיה שייך לקבוצה בעלי כליצרות בה כלולים העכבישים והעקרבים המודרניים. ייתכן שהוא דמה להם אך היה שייך לסדרה נכחדת - עקרבי מים שכשמם חיו ברובם בתוך הימים והאוקיינוסים. סוג זה בדומה לעוד סוגים מהמשפחה Mycteroptidae היה בעל מאפיינים של יצור יבשתי. המאובנים של היצור התגלו על כמה סלעים בסן לואיס שבארגנטינה. 
## מאפיינים
יצור זה הגיע לאורך 54 סנטימטר והיה לעכבישן הגדול ביותר שדרך על פני האדמה (בעבר סברו שעכבישים נכחדים מהקבוצה מסוטליים היו גדולים יותר אך אין לכך עדות). הוא חי במים מתוקים, אך לא בים כמו רוב עקרבי המים. הוא היה בעל צורה שטוחה מעט איתה אולי יכל "לטאטא" את הקרקעית ולחלץ החוצה חסרי חוליות.

לא ידוע אם יצור זה חי כיצור יבשתי ואולי אף טיפס על עצים. הוא חי כנראה ברחבי האגמים של ארגנטינה לפני 306-298 מיליון שנה, אז היה אקלים לח וחמים בהרבה מארגנטינה של היום. כמו כן היו אחוזי חמצן גבוהים מאוד באוויר, דבר שגרם לחסרי חוליות שונים לגדול.

## גלריה

Megarachne BW.jpg
Barcelona-018.jpg|מאובן שנמצא במוזיאון


## קישורים חיצוניים

קטגוריה:בעלי חיים שתוארו ב-1980
קטגוריה:עקרבי מים
קטגוריה:בעלי חיים שחיו בקרבון פנסילבני
קטגוריה:מאובני טקסונים שתוארו ב-1980
קטגוריה:ארגנטינה: מאובנים
קטגוריה:ערכים שבהם מתאר הטקסון אינו מתאים
Money (שיר של קארדי בי)

**Money** (בעברית: **כֶּסֶף**) הוא סינגל שהוקלט על ידי הראפרית האמריקאית קארדי בי. השיר יצא לאור ב-23 באוקטובר 2018, כסינגל שלא מתוך אלבום, על ידי חברות התקליטים וורנר מיוזיק גרופ ואטלנטיק רקורדס.

השיר למקום ה-13 במצעד הבילבורד הוט 100, והשביעי במצעד שירי ה-R&B\היפ הופ.

## רקע וכתיבה
השיר נכתב והופק על ידי קארדי בי ואנתוני ז'רמן וייט. אנתוני ז'רמן וייט אף הפיק את סינגל פריצתה, "Bodak Yellow". השיר בדומה לשירים רבים אחרים של קארדי בי, הוא שיר בסגנון ההיפ-הופ. בנוסף לכך, סקרו פיצ'פורק את השיר.

Black Squirrel Radio ערכו סיקור מקיף על השיר והעניקו לו ציון של 4.

## וידאו קליפ
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-175 מיליון צפיות.

ב-21 בדצמבר 2018, יצא הקליפ הרשמי של השיר, אשר נכון לדצמבר 2019, צבר למעלה מ-95 מיליון צפיות.

## מיקומי שיא
בארצות הברית הצליח השיר להגיע למקום ה-13.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים על כסף
קטגוריה:שירי היפ הופ אמריקאיים
קטגוריה:סינגלים בהוצאת אטלנטיק רקורדס
מיס קנדה

**מיס קנדה** (באנגלית: **Miss Canada**) היא תחרות יופי בקנדה.

התחרות נערכה לראשונה בשנת 1945 בעיר המילטון. 

ב-1963 שודרה התחרות לראשונה בטלוויזיה ברשת CTV הקנדית. 

בשנות ה-70 התחרות הייתה פופולרית וזכתה למעל חמישה מיליון צופים, ב-1978 אימצה את הפורמט של מיס תבל והסגנית הראשונה נשלחה לייצג את קנדה בתחרות הבינלאומית ומ-1979 ועד 1992 הזוכה הייתה גם נציגת קנדה בתחרות הבינלאומית.

בשנת 1992 נערכה התחרות בפעם האחרונה במתכונתה המקורית ובין הסיבות שהוצגו לביטול על ידי המפיקים היא שתחרות יופי היא כבר לא הדרך הטובה ביותר להצגת נשים והתחרות מהווה דבר אנטי פמיניסטי.

ב-2009 חודשה התחרות כתחרות מלגות ועל פי מארגניה כשדגש בתחרות הוא יותר על אופי ופחות על נתונים חיצוניים.

## הזוכות

## קישורים חיצוניים

* 
* https://www.gettyimages.com/detail/news-photo/yonge-beauty-dominique-dufour-the-reigning-miss-canada-who-news-photo/499302213
* https://www.upi.com/Archives/1982/11/01/Miss-Manitoba-is-new-Miss-Canada/8922404974800/

## הערות שוליים

קטגוריה:תחרויות יופי לנשים
קטגוריה:קנדה: תחרויות יופי
קטגוריה:נשים בקנדה
סינתיה בליבו

**סינתיה בליבו** (באנגלית: **Cynthia Belliveau**; נולדה בשנת 1963) היא שחקנית קנדית.

## ביוגרפיה
בליבו נולדה בעיר סטרטפורד שבאונטריו ולמדה באוניברסיטת ווטרלו, היא השתתפה בתחרות מיס הנוער של קנדה 1982 ומיס קנדה 1983, שם עלתה לשלב 10 המתמודדות שעלו לחצי הגמר.

היא שימשה ככתבת בתחנת הטלוויזיה "CKCO-DT" שבקיצ'נר.

ב-1985 שיחקה בסרט הטלוויזיה "The Hearst and Davies Affair" העוסק ברומן של ויליאם רנדולף הרסט עם השחקנית מריון דייוויס. שיחקה גם בקומדיה "Screwballs II".

ב-1989 גילמה אחות בסרט "אנחנו לא משוגעים".

ב-1993 ו-1995 שיחקה בשני פרקים של סדרת הערפדים "Forever Knight".

ב-1997 שיחקה בסרט הטלוויזיה "Breach of Faith: A Family of Cops II".

## קישורים חיצוניים
* 

קטגוריה:שחקניות קולנוע וטלוויזיה קנדיות
קטגוריה:משתתפות בתחרות מיס קנדה
קטגוריה:קנדיות שנולדו ב-1963
פרס רוטשילד לחינוך

**פרס רוטשילד לחינוך לזכר מקס רואו ז"ל** הוא פרס המוענק מאז שנת ה'תשמ"ח (1987) על ידי יד הנדיב "לאנשי חינוך הפועלים מתוך הצטיינות, יוזמה וחדשנות במערכת החינוך בארץ ומקדמים את תלמידיהם באופן יוצא דופן וראוי לציון." הפרס קרוי על שמו של מקס רואו, שהיה מנהל החברה היהודית ליישוב ארץ ישראל (פיק"א) ונשיאה הראשון של האוניברסיטה הפתוחה.

בחוברת הפרס מצטטים מספרו של מקס רואו ז"ל, "ממערכת בתי-ספר למערכת למידה בישראל", שהתפרסם בשנת 1985 בו הוא קורא לנו לעבור ללמידה יחידנית, יצירתית, ולהפוך את החברה כולה לחברה של למידה:

"על עם-הספר מוטל להוכיח את עצמו במישור האינטלקטואלי והרוחני. נטישת ייעוד זה עלולה להביא לבינוניות בחשיבה ולשטחיות בביצוע. דבר זה יהיה מנוגד בתכלית למשמעות האמיתית של שיבת עם ישראל לארצו, שהיא גם שיבה לערכים של העם היהודי ולמקורותיו. עלינו ליצור חברה שפרטיה ימשיכו ללמוד כל ימי חייהם. כיצד יושפע הילד מכך שהוריו יעסקו בלימודים ובקריאה עם שובם מהעבודה? כיצד ייראו פני החברה כאשר פרטיה יעדיפו מאמץ ואיכות, על פני צרכנות? אפשר שבחברה כזו, לכשתצמח, תעלה הנתינה על הלקיחה".

במהלך השנים הוענק הפרס למורות מורים, מנהלות, מנהלים, גננים וגגנות. משנת 2015, ולאורך שלושה מחזורי הענקה, הוא ניתן למורים ומורות, מובילים ומובילות. אלה הם מורים ומורות בעלי ניסיון המנחים תהליכי למידה בקרב עמיתיהם במטרה להעמיק את מלאכתם.

בשנת 2025 הוענק הפרס למנהלות ומנהלים שהובילו שינוי בית ספרי משמעותי, אשר קידם שוויון הזדמנויות וצמצום פערים ונתן מענה לשונות בין תלמידים בבית הספר ומחוץ לו. הפרס יינתן על עשייה המעידה על חזון פדגוגי מגובש וישים, פיתוח מקצועי מעמיק של הצוות החינוכי, טיפוח אקלים בית-ספרי מכיל ובונה שייכות, וכן על ניהול מבוסס נתונים והקצאת משאבים דיפרנציאלית לטובת תלמידים מרקעים שונים.

ועדת הבחירה של הפרס כוללת נציגים של משרד החינוך, חוקרים ואקדמאים בתחום החינוך ואנשי ציבור.

## הזוכים בפרס לאורך השנים
**רשימת זוכי הפרס לפי שנה**

## קישורים חיצוניים
* 

## הערות שוליים

קטגוריה:יד הנדיב
רוטשילד לחינוך
קטגוריה:הנצחת משפחת רוטשילד
*
דריולסטים

**דריולסטים** (שם מדעי: Dryolestoidea) היא על-סדרה של יונקים נכחדים שחיו מתור היורה ועד לתקופת הנאוגן ומאובניהם נמצאו ברחבי אפריקה, אמריקה הדרומית וייתכן שגם באוסטרליה.

יצורים אלה היו יונקים קדומים ופרימיטיביים שקדמו לקבוצת התריה (Theria), בה מצויים הכיסאים (מטאתריה) ויונקי השליה המודרניים. מבנה שיניהם היה שונה מכל יונק חי. כמה מחקרים מורפולוגיים מורים על כך שחפרפרת הכיס צריכה גם להיכלל בקבוצה, מה שיהפוך אותה לקבוצה קיימת. ככל הנראה הם צאצאי קבוצות יונקים פרימיטיביות עוד יותר כמו מולטיטוברקולטה או של כמה קיינודונטיים או יונקי הביב שהטילו ביצים.

יצורים אלה היו קטנים ברובם ובעלי שיניים חדות וחסרות דנטין שאיתם הם אכלו בעיקר חרקים. הם שרדו בעיקר בעידן המזוזואיקון והחלו להתמעט עם הכחדת הדינוזאורים הגדולים. ככל הנראה הם לא עמדו בתחרות עם יונקים מפותחים יותר ועם אקלימים משתנים.

## מיון
*על-סדרה **דריולסטים** (Dryolestoidea) - נכחדה
**סדרה Dryolestida
****משפחה Dryolestidae
****משפחה Paurodontidae
***קבוצה Meridiolestida
*****סוג קרונפיו (*Cronopio*)
*****סוג *Leonardus*
*****סוג *Necrolestes*
****משפחה Austrotriconodontidae
****משפחה Brandoniidae
****משפחה Donodontidae
****משפחה Mesungulatidae
****משפחה Peligrotheriidae
****משפחה Reigitheriidae
**סדרה Amphitheriida
****משפחה Amphitheriidae

## קישורים חיצוניים

*
קטגוריה:מאובני טקסונים שתוארו ב-1939
הארמייה ה-35 (ברית המועצות)

**הארמייה ה-35** (ברוסית: **армия я-35**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה ביולי 1941. היא הופקדה על שמירת הגבול של ברית המועצות ובאזור פרימוריה. במהלך מאי 1945 החל תגבור הארמייה וב-5 באוגוסט היא נכללה בכוחות של חזית המזרח הרחוק הראשונה. היא לקחה חלק פעיל במבצע סערת אוגוסט כאשר החלה במתקפה מאזור פרימוריה מזרחה.

במהלך אוקטובר 1945 הארמייה ה-35 פורקה.
## מפקדים
* ולדימיר זייצב (יולי 1941 - יוני 1945)
* ניקנור זחבאייב (יוני 1945 - ספטמבר 1945)

## קישורים חיצוניים
* הארמייה ה-35 באתר samsv 

35
35
עפר בן אליעזר

**עפר בן אליעזר** (נולד ב-13 באוקטובר 1963) הוא פוליטיקאי ישראלי שכיהן במשך 15 שנים כראש המועצה המקומית רמת ישי ולאחר סיום כהונתו מונה למנכ"ל עיריית נוף הגליל.
## ביוגרפיה
בעל תואר ראשון בכלכלה ומנהל עסקים ותואר שני במדיניות ציבורית מאוניברסיטת חיפה.

במהלך שירותו הצבאי שירת כקמב"ץ במהלך ליל הגלשונים. עקב מעורבותו במחדל הורד מדרגת סרן לדרגת סג"ם ונגזרו עליו 6 חודשי מאסר על תנאי.

בן אליעזר נבחר לראשות המועצה המקומית רמת ישי בבחירות המקומיות שנערכו ב-2008, לאחר קדנציה בה כיהן כיו"ר האופוזיציה במועצת היישוב. מלבד תפקידיו ביישוב רמת ישי, כיהן בתפקידים נוספים במסגרת השלטון המקומי, וביניהם חבר הנהלה, יו"ר ועדת כספים ויו"ר ועדת עבודה והסכמי שכר. כיהן בנוסף כחבר ועדת התכנון והבניה "מבוא העמקים", וכן כדירקטור במשכ"ל ובקרן ההשתלמות של הסתדרות המורים.

בן אליעזר נכנס לכהן כראש מועצה כשמצבו הכספי והכלכלי של היישוב היה רע, כאשר הגרעון היה גבוה ממחצית התקציב ועובדי המועצה לא קיבלו שכר חודשים ארוכים. לדבריו, בעת סיום כהונתו עמדה לרשות היישוב קופת מועצה של למעלה מ-11 מיליון ש"ח.

בן אליעזר כיהן כ־16 שנים ולאורך 3 כהונות, בראשות המועצה המקומית רמת ישי עד שהפסיד בבחירות לרשויות המקומיות בישראל ב־2024 על ידי אסף אוברלנדר. בן אליעזר סיים את כהונתו ב־19 במרץ 2024.

בן אליעזר נשוי ליעל ואב לארבעה.

## קישורים חיצוניים

## הערות שוליים

קטגוריה:ראשי מועצת רמת ישי
קטגוריה:בוגרי אוניברסיטת חיפה
קטגוריה:ישראלים שנולדו ב-1963
שנות ה-90 של המאה ה-7

**שנות ה-90 של המאה ה-7** היו העשור העשירי והאחרון של המאה ה-7, החלו ב־1 בינואר 690 והסתיימו ב־31 בדצמבר 699.

## אירועים בולטים בעולם

### מלחמה ופוליטיקה
#### מלחמות
* 692 – עבד אל-מלכ כובש מחדש את מכה. מנהיג המרד עבדאללה אבן א-זובייר נהרג בקרב.
* 694 – יוסטיניאנוס השני שולח את צבאו להילחם במרונים, אך נוחל מפלה.

#### סכסוכים לאומיים ואזוריים
* 694 – המלך הוויזיגותי אגיקה מאשים בטולדו את היהודים בשיתוף פעולה עם המוסלמים, מחרים את אדמותיהם, גוזר עליהם עבדות אצל נוצרים והמרת דתם של ילדיהם לנצרות
* 695 – מרד ח'וארג'.

#### אירועים פוליטיים משמעותיים
[190px|ממוזער|[וו דזה טיין נהיית לאישה היחידה שמולכת בסין ונושאת בתואר קיסר סין]]
* 16 באוקטובר 690 – וו דזה טיין נהיית לאישה היחידה המולכת בסין ונושאת בתואר קיסר סין
* 690 – תרגום התנ"ך וספרי הברית החדשה לאנגלית עתיקה.
* 692 – נערכת ועידת קוויניסקסט. החלטותיה לא התקבלו על ידי האפיפיור והכנסייה הקתולית.
* 692 – טרן, מלך הפיקטים עולה לשלטון
* 692 – קרב סבסטופול בין האימפריה הביזנטית לכוחות הערבים
* 698 – בעקבות הפסד בקרב ליד קרתגו, האימפריה הביזנטית מפנה את כל כוחותיה מצפון אפריקה. העיר נהרסה ולא שוקמה מעולם.

## כלכלה

## אסונות

* בתקופה זו מכים באירופה כמה גלים של מגפת דבר הבלוטות.

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
שמאל|ממוזער|200px|691 – נשלמת בניית כיפת הסלע
* 691 – נשלמת בניית כיפת הסלע

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-7
שנות ה-80 של המאה ה-7

**שנות ה-80 של המאה ה-7** היו העשור התשיעי של המאה ה-7, החלו ב־1 בינואר 680 והסתיימו ב־31 בדצמבר 689.

## אירועים בולטים בעולם

### מלחמה ופוליטיקה
#### מלחמות
* 10 באוקטובר 680 – קרב כרבלא שבו נהרג חוסיין בן עלי בידי צבאו של בית אומיה. השיעים מציינים את הקרב ביום אבל מדי שנה ביום עשוראא לפי הלוח המוסלמי
* 680 - ניצחון מכריע של הבולגרים על הביזנטים בקרב אונגל .

#### סכסוכים לאומיים ואזוריים
* 686 – מרד של אל-מוח'תאר שהכריז על עצמו ח'ליפה של כופה.

#### אירועים פוליטיים משמעותיים
* 7 בנובמבר 680 – נפתחת ועידת קונסטנטינופול השלישית
* 680 – לאחר מות מועאויה הראשון, יזיד הראשון מוכרז ח'ליפה.
* 680 – עבדאללה בן זובייר הכריז את עצמו כח'ליפה של מכה ולא מכיר ביורש של מועאויה הראשון.
* 683 – הח'ליף מועאויה השני עולה לשלטון עם מות אביו יזיד הראשון
* 684 – מרואן הראשון מתמנה לח'ליפה החדש וממשיך להילחם נגד המורדים בהנהגת עבדאללה אבן אל-זובייר.
* 685 – עבד אל-מלכ מתמנה לח'ליפה החדש וממשיך להילחם נגד המורדים בהנהגת עבדאללה אבן אל-זובייר.
* 21 באוקטובר 686 – קונון הופך לאפיפיור
* 687 – מנהיג המרד אל-מוח'תאר נהרג בקרב עם כוחות של עבדאללה אבן אל-זובייר.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-7
שנות ה-70 של המאה ה-7

**שנות ה-70 של המאה ה-7** היו העשור השמיני של המאה ה-7, החלו ב-1 בינואר 670 והסתיימו ב-31 בדצמבר 679.

## אירועים בולטים בעולם

### מלחמה ופוליטיקה
#### מלחמות
* 670 – כיבוש קאבול.
* 672 – כיבוש רודוס על ידי המוסלמים.
* 673 – כילדריך השני מספח את נויסטריה לממלכתו.
* 674 – המוסלמים חוצים את אמו דריה ונכנסים לבוכרה.
* 674 – מתחיל המצור הערבי הראשון על קונסטנטינופול.
* 677 – המוסלמים כובשים את סמרקנד וטרמז.
* 677 – המוסלמים מתחילים מצור על קונסטנטינופול.
* 678 – בעקבות הפסד בקרב ימי, המוסלמים מסירים את המצור על קונסטנטינופול.

#### סכסוכים לאומיים ואזוריים
#### אירועים פוליטיים משמעותיים
* 670 – נוסדה העיר קירואן (היום בתוניסיה)
* 675 – לאחר פטירת כילדריך השני, ממלכתו חולקה מחדש לנויסטריה ואוסטרזיה.
* 2 בנובמבר 676 – דונוס נעשה לאפיפיור
* 676 – תיאודריך השלישי מאחד נויסטריה ואוסטרזיה תחת שליטתו.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

* 672 – שימוש ראשוני באש יוונית (דבר אשר הגן בים וביבשה על ביזנטיון מהכיבוש הערבי.)

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-7
שנות ה-60 של המאה ה-7

**שנות ה-60 של המאה ה-7** היו העשור השביעי של המאה ה-7, החלו ב-1 בינואר 660 והסתיימו ב-31 בדצמבר 669.

## אירועים בולטים בעולם

### מלחמה ופוליטיקה
#### מלחמות
* 660 - עלי בן אבי טאלב מצליח להשתלט מחדש על השטחים בחג'אז ותימן שהיו בשליטה של מועאויה הראשון.
* 664 – כיבוש קאבול על ידי המוסלמים.

#### סכסוכים לאומיים ואזוריים
* 662 - מרד ח'וארג' נגד האסלאם האורתודוקסי.
* 668 - בקוריאה כובשת ממלכת שילה את ממלכת גוגוריו ובכך מביאה אל קיצה תקופת שלוש הממלכות של קוריאה ומתחילה תקופת ממלכת שילה המאוחדת

#### אירועים פוליטיים משמעותיים
* 660 - מועאויה הראשון מכריז על עצמו ח'ליפה בדמשק.
* 661 - מועאויה הראשון ממונה לח'ליפה, בכך עוברת הח'ליפות לבית אומיה שבירתו דמשק
* 661 - כלותאר השלישי מאחד את כל הממלכות של הפרנקים. הוא נפטר באותה שנה והממלכה חולקה לאחיו - אוסטרזיה לכילדריך השני, נויסטריה לתיאודריך השלישי
* 664 - כל הנוצרים באיים הבריטיים הצטרפו לכנסייה הקתולית, לאחר כינוס סינוד ויטבי.
* 668 - קונסטנטינוס הרביעי מתמנה לקיסר האימפריה הביזנטית
* 669 - עליית כוחו של חוסיין (בן עלי)

## כלכלה

## אסונות

## התנקשויות, חיסולים, וניסיונות התנקשות

[160px|ממוזער|[עלי בן אבי טאלב]]
* 27 בינואר 661 – רצח עלי בן אבי טאלב, דודו של הנביא מוחמד והאחרון במניין ארבעת הח'ליפים הראשונים
* 15 בספטמבר 668 - קונסטנס השני, קיסר האימפריה הביזנטית, נרצח על ידי מתנקשים באמבטיה שלו, בעיר סירקוזה
* 669 - נכדו הבכור של הנביא מוחמד חסן בן עלי, אשר נחשב על ידי מרבית המוסלמים השיעים לאימאם השיעי השני, הורעל ומת.

## מדע וטכנולוגיה

## תרבות פופולרית

 
## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-7
איברהים קומה

**איברהים קומה** (בצרפתית: **Ibrahim Koma**; נולד ב-5 בנובמבר 1987) הוא שחקן קולנוע וטלוויזיה צרפתי.

## קורות חיים
קומה נולד ברובע ה-20 של פריז להורים שהיגרו מבמקו שבמאלי מספר שנים לפני לידתו. הוא גדל באטוני  שברמות הסן (בפרברים המערביים של פריז). אחיו הבוגר הוא שחקן הקולנוע והטלוויזיה דיוק קומה .
בגיל 10 הופיע לראשונה בטלוויזיה, בפרק שבסדרה הבלשית המצליחה, "נאווארו"  בכיכובו של רוג'ר חנין. בגיל 14 כיכב בקומדיה "Fais-moi des vacances" (עשה לי חופשות) – סרט הבכורה של הבמאי דידייה ביוול  המתאר את הרפתקאות צמד נערים בניסיונם לצאת מחוץ לעיר לחופשת קיץ כמו מרבית בני גילם.

את פרסומו המשמעותי עשה כשהשתתף ב-57 פרקים בשבע עונות (2008-2002) של אופרת הסבון, Sous le soleil , ששודרה במקור בערוץ TF1 ובמקביל במדינות רבות ברחבי העולם, בתפקיד זאכרי – יתום המאומץ על ידי אחת מגיבורות הסדרה ובן זוגה.
קומה פרש מלימודיו בבית הספר התיכון בגיל 16 כדי להתמסר לעיסוקו הקולנועי. החל ללמוד בבית ספר למשחק מיסודם של קלוד  ודומיניק וירו . כמו כן למד ב-2011 ב"מעבדה ליצירת שחקנים" של הלן זידי . באותן שנים המשיך להשתתף בתפקידים זעירים בקולנוע ובתפקידי אורח בסדרות שונות בטלוויזיה הצרפתית.

תפקידו המשמעותי הבא בסרט באורך מלא היה ב-2013 בסרטו של הבמאי ז'וליין אברהם, La Cité rose (העיר בוורוד) , בו שיחק לצד אחיו דיוק, שעבור משחקו בו, נכלל ברשימת המועמדים לפרס סזאר של 2014 בקטגוריה "השחקן המבטיח ביותר"..

ב-2014 השתתף בסרט הקומי שזכה לפרסום רב יותר, "הקרוקודיל מבוטסוואנה" , בו גילם כדורגלן צעיר הזוכה לחוזה ממועדון ספרדי גדול אך לפני כן נוסע למולדת הוריו, בוטסוואנה, שם מעוניין השליט הרודן לצרף אותו לנבחרתו הלאומית.

ב-2016 שיחק בתפקיד הראשי בסרט הצרפתי-סנגלי, "וולו", בבימויו של דאודה קוליבאלי, העוסק בסחר הסמים במאלי. קומה גילם את דמותו של צעיר המאוכזב מאי יכולתו להתקדם בעבודתו ופונה לסחר בסמים בו הוא מצליח ומטפס בסולם הארגוני של הסחר הנרחב בסמים במדבר סהרה ובאזור שמדרום לו. הסרט זכה לביקורות חיוביות בפסטיבלים בהם הוצג וקומה אף זכה בפרס השחקן הטוב ביותר בפסטיבל FESPACO ב-2017, אך בהקרנות המסחריות נכשל הסרט.

ב-2017 שיחק בסרטו של הבמאי ברני גולדבלט , "Wallay", המספר את סיפורו של ילד צרפתי עירוני בן 13 אשר נשלח על ידי אביו לכפר מולדתו בבורקינה פאסו ונאלץ ללמוד לחיות בסביבה שונה לגמרי מזו שבה גדל. קומה גילם את בן דודו הכפרי של הילד.

בשנת 2021 שיחק בסדרה של רשת BBC "מסביב לעולם בשמונים יום" המבוסס על הספר באותו שם מאת ז'ול ורן. באותה שנה שיחק בסרט הבינלאומי "*As Far as I Can Walk"*; אשר הוקרן בבכורה בפסטיבל קרלובי וארי שם קטף חמישה פרסים בין היתר בגלובוס הבדולח. 

## קישורים חיצוניים

## הערות שוליים

קטגוריה:שחקני קולנוע וטלוויזיה צרפתים
קטגוריה:צרפתים שנולדו ב-1987
שנות ה-50 של המאה ה-7

**שנות ה-50 של המאה ה-7** היו העשור השישי של המאה ה-7, החלו ב-1 בינואר 650 והסתיימו ב-31 בדצמבר 659.

## אירועים בולטים בעולם

### מלחמה ופוליטיקה
#### מלחמות
שמאל|190px|ממוזער|קרב הגמל
* 650 - צבאות האסלאם הגיעו למגע עם הטורקים וממלכת הכוזרים.
* 7 בנובמבר 656 - קרב הגמל - מורדים ערבים תחת הנהגתה של עאישה (אלמנתו של מוחמד) מתחילים מרד נגד הח'ליף הרביעי עלי בן אבי טאלב. הם מובסים בבצרה, ועאישה הוגלתה לעיר מדינה. במהלך הקרב נהרגים 10,000 בני אדם (כמות האבדות הייתה שווה בכל צד).
* 657 - קרב צפין - כוחות מוסלמים תחת הנהגתו של הח'ליף עלי בן אבי טאלב נלחמים בצבאו של מושל סוריה מועאויה אבן אבו סופיאן באזור גדות הפרת בקרבת ראקה (סוריה). הקרב לא הוכרע.
* 659 - נערך קרב נארוואן, באזור נארוואן הנמצא כ-12 קילומטרים מבגדד, בין כוחותיו של הח'ליף עלי אבן אבי טאלב לבין קבוצה קיצונית בשם הח'אריג'ים. הקרב הסתיים בתבוסה מוחלטת של הח'אריג'ים.
* 659 - מועאויה הראשון מסיים את כיבוש מצרים.

#### סכסוכים לאומיים ואזוריים
#### אירועים פוליטיים משמעותיים
* 655 - פידה מוכתר למלך מרסיה
* 656 - עלי בן אבי טאלב מתמנה לח'ליפה הרביעי.
* 657 - עלי בן אבי טאלב מעביר את בירתו ממדינה לכופה.

## כלכלה

* 641 - השליטים המוסלמים של מצרים מסדירים הסכם סחר עם השליטים הנוצרים של נוביה. ההסכם מכונה באקט  ומסדיר את הסחר בצפון מזרח אפריקה למשך מאות השנים הבאות. במרכז ההסכם עומדות הערים אסוואן וקצר איברים , והסחר מתמקד בזהב, שנהב ועבדים.

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### דת
* 651 - הקוראן נחתם בימי ח'ליפותו של עת'מאן כעשרים שנה לאחר מות מוחמד.

### ארכיטקטורה

* 652 - פגודת אווז הבר הגדולה  היא אחת הפגודות הבודהיסטיות המפורסמות בסין, ומסמלת את ההשפעה הבודהיסטית שחודרת לסין בתקופה זו.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-7
שנות ה-40 של המאה ה-7

**שנות ה-40 של המאה ה-7** היו העשור החמישי של המאה ה-7, החלו ב-1 בינואר 640 והסתיימו ב-31 בדצמבר 649.

## אירועים בולטים בעולם

### מלחמה ופוליטיקה
#### מלחמות
* 640 - קיסריה נכבשה מידי הביזנטים על ידי המוסלמים.
* 641 - קרב נאהוונד - ניצחון מוחלט של כוחות האסלאם על הפרסים. האימפריה הפרסית לא מצליחה להשתקם לאחר הפסד זה.
* 641 - כיבוש אלכסנדריה על ידי המוסלמים.
*641 - הצבא המוסלמי שכובש אזורים במצרים מנסה להמשיך את מסעו דרומה אל אזורי הנוצרים של נוביה, אך נהדף על ידי יחידות הקשתים הנוביות.
* ספטמבר 642 - השלטון הביזנטי במצרים נכנע בפני המוסלמים.
* 643 - הערבים כובשים את קירנאיקה.
* 643 - כיבוש שטחים משמעותיים בחלקים שונים של האימפריה הסאסאנית על ידי הערבים.
* 644 - אשקלון נכבשת מידי הביזנטים על ידי המוסלמים.
* 644 - כיבושים של כוחות האסלאם באיראן המזרחית, אפגניסטן ופקיסטן של היום.
* 646 - התקדמות האסלאם בח'וראסאן, ארמניה ואסיה הקטנה.
* 647 - התקדמות האסלאם בצפון אפריקה. כיבוש קפריסין.

#### סכסוכים לאומיים ואזוריים
#### אירועים פוליטיים משמעותיים
* 644 - הוכתר הח'ליף השלישי עות'מאן

## כלכלה

* 646 - עות'מאן בן עפאן הופך את העיר הח'ליפית ג'דה לעיר נמל מרכזית בדרכם של עולי רגל מוסלמים שחוצים את הים האדום מצפון אפריקה לחצי האי ערב.

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-7
פיאט 900T

**פיאט 900T** (באיטלקית: **Fiat 900T**) הוא רכב מסחרי קל, מתוצרת יצרנית הרכב האיטלקית פיאט, אשר יוצר בין השנים 1976–1985.

יוצרו כ-5000,000 יחידות.

מחיר היחידה של דגם ה"פיאט 900T" באיטליה, בין השנים 1976–1979 עמד על 3,457,000 לירה איטלקית.

## תצורות
* מסחרית ללא חלונות צד (מלבד לנהג).
* מסחרית עם 3 חלונות צד (7 נוסעים).
* מסחרית גג מוגבה.
* טנדר.

## תמונות

קובץ:Fiat 900 T 1.JPG | "פיאט 900T" 
קובץ:Fiat 900E (10419393134).jpg | "פיאט 900E"  
קובץ:Fiat 900 E 2013-07-21 13-00-52.JPG | "פיאט 900E"  
קובץ:Fiat 900 e La pieta' 1.jpg | "פיאט 900E"  
קובץ:Fiat 900E (10507391816).jpg | "פיאט 900E" - טנדר
קובץ:Fiat 900, FI.jpg  | "פיאט 900T"  - טנדר
קובץ:Fiat 900 T backside.jpg | "פיאט 900T" בתצורת גג מוגבה 


## ראו גם
* פיאט 850T

## לקריאה נוספת
*  "פיאט 900T" - תמונות&tbm=isch&source=iu&ictx=1&fir=xp-PK3E2J_EecM%253A%252CbeHE9P7FAAFW0M%252C_&usg=AI4_-kRjb3Pw3Na_EayqGrijGWeL-H34KA&sa=X&ved=2ahUKEwiHyeKRxrLeAhWN66QKHQPeBRwQ9QEwAnoECAQQCA#imgrc=xp-PK3E2J_EecM:)
* "פיאט 900T" - תמונה (flickr.com/photos)

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1976
קטגוריה:מכוניות מסחריות
קטגוריה:טנדרים
900T
קטגוריה:כלי רכב איטלקיים
היריון כימי

**היריון כימי** הוא סוג של הפלה טבעית המתרחשת בשלבי ההיריון הראשונים. זהו תהליך שבתחילתו מתקיימת הפריה של תא זרע וביצית וכן השרשה ברחם, אך העובר אינו ממשיך להתפתח. רוב ההריונות הכימיים מסתיימים בדימום וסת רגיל, והאישה כלל לא יודעת שעברה היריון כימי. אם האישה עוקבת אחרי ההורמון גונדוטרופין כוריוני אנושי (הידוע גם בשם בטא HCG או "הורמון ההיריון") היא תראה עלייה המעידה על היריון, ואחריה ירידה ודימום. היריון כימי ניתן לגלות רק כשיש מעקב אחרי הורמון ההיריון, ומכאן שמו. אין אפשרות לראות היריון כימי באמצעות בדיקת אולטרא סאונד.

## תהליך פיזי
בהיריון כימי מתקיימת הפריה בין תא זרע לביצית ולאחר מכן השרשה. בעקבות ההשרשה, העובר מתחיל להפריש את הורמון ההיריון. עם זאת, לרוב בגלל פגם במטען הגנטי של העובר שנוצר, הוא אינו ממשיך להתחלק ובכך נעצר ההיריון. גורמים נוספים עלולים להיות מחסור בפרוגסטרון, שמונע מדופן הרחם להתעבות דיה כדי לתמוך בהשרשה, הפרעה ברירית הרחם ותפקוד נמוך של בלוטת התריס (ערך TSH גבוה). לאחר שנעצר ההיריון, רמות הורמון ההיריון יורדות, והמחזור החודשי מתחיל. היריון כימי אינו מעיד על בעיית פוריות, ואפשר לחזור לנסות להיכנס להיריון מיד לאחריו.

## גילוי היריון כימי
רוב הנשים לא תדענה כי עברו היריון כימי, כיוון שרוב ההריונות הכימיים נפסקים עוד לפני ההופעה של המחזור החודשי. מבחינת האישה, היא פשוט קיבלה מחזור רגיל. מאז התפתחותן של בדיקות היריון המיועדות לבדיקת היריון לפני תאריך הווסת הצפוי, נשים רבות יותר מקבלות תשובה חיובית, ולאחר מכן הורמון ההיריון יורד, התשובה הופכת לשלילית ובסופו של דבר ההיריון נספג ויוצא כדימום רגיל.

## קושי רגשי
היריון כימי מציב קושי רגשי גדול בפני זוגות המצפים להיריון. האישה מחכה בקוצר רוח לימים לפני המחזור עד לזמן שבו בדיקת דם או שתן תוכל לאשש או להפריך את קיומו של ההיריון. אישה כזאת מקבלת תשובה חיובית ומתמודדת עם הבשורה. כעבור ימים בודדים התשובה מתהפכת, ובמעבר רגשי חד נותרת תחושה של אובדן ההיריון. לנשים שעוברות טיפולי פוריות הדבר עלול להיות מכאיב במיוחד. ד"ר עופר גונן מסביר כי היריון כימי הוא דווקא סימן מעודד, כי הוא מעיד שהפריה יכולה להתקיים. היריון כימי, כסוג של הפלה טבעית, עלול לגרום לתחושות קשות של אובדן ועצב.

## הערות שוליים

קטגוריה:היריון ולידה
קטגוריה:הריונות שנגמרים בהפלה
הארמייה ה-36 (רוסיה)

**הארמייה ה-36** (ברוסית: **армия я-36**) היא ארמייה רב-זרועית של כוחות היבשה הרוסיים.

## היסטוריה
הארמייה הוקמה ביולי 1941 לצורך אבטחת הגבול עם מנצ'וקוו ולהדוף מתקפה יפנית אפשרית. יחידות הארמייה חנו במחוז צ'יטה והיו חלק מחזית עבר הבאיקל. במהלך המלחמה רוב יחידות הארמייה הועברו לחלק האירופאי של ברית המועצות ולחמו נגד הצבא הגרמני. במהלך קיץ 1945 הארמייה תוגברה באופן משמעותי. היא נטלה חלק במלחמה עם יפן, כוחות הארמייה כבשו כמה ערים במונגוליה הפנימית.

בתום מלחמת העולם השנייה הארמייה ה-36 המשיכה להתקיים עד יולי 1948, אז פורקה. היא הוקמה מחדש בשנת 1976 ופורקה שוב בשנת 1989.  בשנת 1998 היא הוקמה מחדש בפעם השלישית. מטה של הארמייה ממקום באולן אודה.

## מפקדים
* סרגיי פומנקו (1941–1945)
* אלכסנדר לוצ'ינסקי (יוני 1945 - נובמבר 1945)
* סרגיי פומנקו (1945–1948)
* ולדימיר וורונצוב (1976 - 1980)
* ולדימיר קרייב (1980 - 1985)
* אנטולי קוזנצוב (1985 - 1987)
* גיאורגי קונדרטייב (1987 - 1989)
* אלכסנדר קולמקוב (1998 - 2000)
* חכים מירזאזיאנוב (2000 - 2003)
* ולדימיר צ'ירקין (2003 - 2007)
* ולדימיר זרודניצקי (2007 - 2009)
* ולדימיר צילקו (2009 - 2012)
* אולג מקרביץ' (2012- 2013)
* מיכאל טפלינסקי (2013 - 2015)
* דמיטרי קובלנקו (2015 - 2017)
* מיכאיל נוסולב (2017 - 2020)
* ולרי סולודצ'וק (2020 - 2022)
* ויטלי גרסימוב (2022 - 2024)
* גריגורי טיורין (2024 - 

## קישורים חיצוניים

* הארמייה ה-36 באתר samsv 

36
36
קטגוריה:יחידות צבא רוסיות
שנות ה-30 של המאה ה-7

**שנות ה-30 של המאה ה-7** היו העשור הרביעי של המאה ה-7, החלו ב-1 בינואר 630 והסתיימו ב-31 בדצמבר 639.

## אירועים בולטים בעולם

### מלחמה ופוליטיקה
#### מלחמות
* 632 – תחילת מלחמות הרדה נגד השבטים הערבים.
* 633 – תוך קרבות קשים לוחמי האסלאם מתקדמים בכיבושים באזור עיראק של היום.
* 634 – מתחילה התקופה הערבית בארץ ישראל - עם ניצחון המוסלמים על הביזנטים בקרב אג'נאדין שנערך באזור שבין רמלה לבית גוברין, או בקרבת מגידו.
* 634 – התקדמות האסלאם בסוריה תוך קרבות עם הצבא של האימפריה הביזנטית.
* 635 – התקדמות האסלאם תוך כיבוש שטחים נוספים מהאימפריה הביזנטית בסוריה. כיבוש דמשק.
* אוגוסט 636 – בקרב הירמוך בין צבאה של האימפריה הביזנטית לבין הכוחות האסלאמיים של צבאות הראשידון, גברו המוסלמים. היסטוריונים בני זמננו מגדירים קרב זה כאחד המכריעים בהיסטוריה. בעקבות ההפסד בקרב הירמוך נשבר הצבא הביזנטי ולא יכול היה לעצור את הצבא המוסלמי, שפעל במהירות וביעילות לניצול ההצלחה. תוך כשנתיים כבשו המוסלמים את כל אזור הלבנט ואף חדרו לאסיה הקטנה. תבוסת הביזנטים הייתה נקודת מפנה בהיסטוריה ארוכת הימים של האימפריה הביזנטית, שאיבדה את שליטתה באגן המזרחי של המזרח התיכון ובמקומות הקדושים לנצרות.
* 636 – קרב אל-קאדסיה - ניצחון חשוב לכוחות האסלמיים נגד הפרסים.
* 637 – דמשק וארץ ישראל נכבשות על ידי המוסלמים מן הביזנטים בקרב הירמוך.
* 637 – ניצחון חשוב בחזית נגד הפרסים.
* 638 – כיבוש ירושלים בידי צבאות ח'ליפות ראשידון תחת הנהגתו של הח'ליף עומר בן אל-ח'טאב.
* 638 – כיבוש ג'זירה על ידי המוסלמים.
* 639 – כיבוש אזור ח'וזסתאן על ידי המוסלמים.
* 639 – כיבוש מצרים וארמניה על ידי המוסלמים.

#### סכסוכים לאומיים ואזוריים
#### אירועים פוליטיים משמעותיים
* 1 בינואר 630 – מוחמד התחיל במסע לכיוון מכה ביחד עם הצבא שלו.
* 16 ביוני 632 – יזדגרד השלישי, מלכה האחרון של האימפריה הסאסאנית עולה על כס המלוכה.
* 632 – קובראט מתחיל לשלוט על בולגריה הישנה.
* 632 – דגוברט הראשון סיפח את אקיטן לממלכתו מחדש.
* 632 – לאחר מותו של מוחמד, אבו בכר נבחר למנהיג האסלאם.
* 634 – עמר בן אלחטאב מוכתר כח'ליף השני.
* 634 – לאחר מות אבו בכר, עומר בן אל-ח'טאב התמנה לח'ליפה השני.
*635 - הבישוף הפרסי אלופן  מביא להישג מיסיונרי נוצרי כאשר זוכה להסכמה להקמת מנזרים נוצרים בבירת סין.
*637 – חוזה עומר בין הח'ליפה המוסלמי עמר בן אלח'טאב לבין פטריארך ירושלים סופרוניוס.

## כלכלה

* 630 - נוסדת גילדת האופים של פריז.

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-7
שנות ה-20 של המאה ה-7

**שנות ה-20 של המאה ה-7** היו העשור השלישי של המאה ה-7, החלו ב-1 בינואר 620 והסתיימו ב-31 בדצמבר 629.

## אירועים בולטים בעולם

### מלחמה ופוליטיקה
#### מלחמות
[180px|ממוזער|שמאל|ציור של [קרב בדר מתוך אפוס טורקי: עלי עורף את ראשו של נדר אבן אל-חרית בנוכחות מוחמד]]
* 17 במרץ 624 – **[[קרב בדר]]** – בקרב מנצח מוחמד בראש צבא קטן של 300 לוחמים לראשונה את אנשי מכה משבט קורייש בראשותו של אבו ג'הל שנהרג בקרב ואבו סופיאן מבית אומיה (אביו של הח'ליף החמישי מועאויה)
* 627 – **קרב הח'נדק** (השוחה): 10,000 מאנשי מכה צרים על העיר אל מדינה, אשר נשלטה על ידי המוסלמים בהנהגתו של הנביא מוחמד, אך נאלצים לסגת כתוצאה ממחסור באספקה.
* 628 – הקיסר הרקליוס כובש את בירת הממלכה הפרסית קטסיפון ומחזיר לשליטת האימפריה הביזנטית את מצרים, ארץ ישראל, סוריה, אנטיוכיה ומסופוטמיה
* 629 – הביזנטים כובשים את ירושלים מידי הפרסים
* 629 – **[[קרב ח'ייבר]]** – הקרב נערך בין מאמיניו של מוחמד לשבטים יהודים שהתגוררו בח'ייבר, שבחצי האי ערב. בקרב שהתחולל בין מוחמד ואנשיו לבין חקלאים יהודים שישבו בנווה המדבר ח'ייבר (خيبر) הרגו אנשי מוחמד 100 מאנשי ח'ייבר. הנותרים הסכימו להיכנע ולשלם באופן קבוע למוחמד ולאנשיו מחצית מיבוליהם כמס. קרב ח'ייבר שימש בעיני המוסלמים דגם ליחסים הרצויים בין יהודים ונוצרים לבין השלטון המוסלמי באימפריה המוסלמית. על-פי הדגם הזה, ליהודים, בהיותם אחד מ"עמי הספר" (أهل الكتاب) יש זכות לשבת בשלום בקרב המוסלמים, לקיים את מצוות דתם ואף לזכות בהגנת השלטון המוסלמי, ובלבד שהם מוכנים לקבל מעמד של "בני חסות" (أهل الذمّة) ולשלם מס גבוה.

#### סכסוכים לאומיים ואזוריים
#### אירועים פוליטיים משמעותיים
* 16 ביולי 622 – מוחמד מתחיל את ההג'רה שלו ממכה למדינה. תחילת הלוח המוסלמי.
* 622 – הקמת המדינה המוסלמית הראשונה.
* 623 – דגוברט הראשון קיבל את ממלכת אוסטרזיה מאביו כלותאר השני.
* 629 – דגוברט הראשון ירש את אביו כלותאר השני כמלך נויסטריה. הוא העביר שטח אקיטן כממלכה עצמאית לאחיו כריברט השני.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-7
האלף ה-8 לפנה"ס

[שמאל|ממוזער|220px|מרבית ציורי הסלע של [טאסילי נאג'ר הם מהאלף ה-7 וה-8 לפנה"ס]]
**האלף ה-8 לפנה"ס** הוא פרק הזמן שבין שנת 8,000 לפנה"ס עד סוף שנת 7,001 לפנה"ס (תחילת המאה ה-80 לפנה"ס עד סוף המאה ה-71 לפנה"ס).

## אירועים בולטים
* בסביבות 8000 לפנה"ס - אוכלוסיית העולם הגיעה ל-5,000,000.
* התרבויות המזוליטיות הראשונות התפשטו ברחבי אירופה.

## תגליות והמצאות
* ביות החתול והפר המצרי במצרים העתיקה
* ביות הכבשים בדרום מערב אסיה
* ביות העז במזרח התיכון
* בדרום אמריקה מתחילים לגדל תפוחי אדמה ושעועית.
* בני אדם לומדים לארוג.
* לוח השנה של שדה וורן בעמק נהר די של אברדנשייר בסקוטלנד. נחפר לראשונה בשנת 2004 אך רק בשנת 2013 נחשף כממצא בעל משמעות עצומה. זהו לוח השנה העתיק ביותר הידוע, שנוצר בסביבות 8000 לפני הספירה, והקדים את כל שאר לוחות השנה בכ-5,000 שנים. לוח השנה הוא מבנה מזוליתי המכיל סדרה של 12 בורות שנראים כמסייעים לצופה לעקוב אחר חודשי הירח על ידי חיקוי שלבי הירח. הוא גם מתיישר עם הזריחה בזמן היפוך החורף, ובכך מתאם את שנת השמש עם מחזורי הירח. המבנה תוחזק ועוצב מחדש מעת לעת, אולי עד מאות פעמים, בתגובה למחזורי שמש/ירח משתנים, במהלך 6,000 שנים, עד שהלוח יצא מכלל שימוש לפני כ-4,000 שנה.https://www.bbc.com/news/uk-scotland-north-east-orkney-shetland-23286928

## קישורים חיצוניים

## הערות שוליים

*
-92
מטאלורג נובוקוזנצק (רוגבי)

**מועדון הרוגבי "מטאלורג"** (ברוסית: **Регбийный клуб «Металлург»**) מהעיר נובוקוזנצק הוא מועדון מקצועני שנוסד בשנת 1967. אחד ממועדוני הרוגבי הוותיקים בסיביר. מתמודד בליגת העל הרוסית ברוגבי מאז 1989.
## שמות קודמים
* 1967-1990 SMI (מכון המתכות של סיביר)
* 1991-1995 — Luch-SMI
* 1997-1998 — נובוקוזנצק
* 1999-2001 — "רוגבי"
* 2002-2003 — "סמנה"
* 2004-2013 — נובוקוזנצק
* 2014 ואילך — "מטאלורג"
## הישגים
* ליגת העל הרוסית ברוגבי: מקום שלישי (1992)
## ראו גם
* מטאלורג (מועדון הוקי קרח)
* מטאלורג (מועדון כדורגל)
## קישורים חיצוניים
* 

קטגוריה:קבוצות רוגבי רוסיות
קטגוריה:סיביר: מועדוני ספורט
קטגוריה:נובוקוזנצק
העשור השני של המאה ה-7

**העשור השני של [[המאה ה-7]]** הוא העשור שהחל ב-1 בינואר 610 והסתיים ב-31 בדצמבר 619.

## אירועים בולטים בעולם

### מלחמה ופוליטיקה
#### מלחמות
* 15 באפריל 614 – האימפריה הפרסית כובשת את ירושלים
* 614 – הפרסים כובשים מידי האימפריה הביזנטית את סוריה וארץ ישראל
* 616 – הסאסאנים בראשות כוסרו פרוויז כובשים את אלכסנדריה. באותה שנה הם גם כובשים את סרדיס ומחריבים את בית הכנסת שבעיר.

#### סכסוכים לאומיים ואזוריים
#### אירועים פוליטיים משמעותיים
ממוזער|280px|התגלותו של המלאך גבריאל בפני מוחמד, ציור מ-1425
* 610 - הנביא האסלאמי מוחמד בן ה-40 מתחיל בחשאי להטיף לדת חדשה שתיקרא אסלאם. על פי תורת האסלאם, המלאך גבריאל התגלה בפני מוחמד במערה על הר חירה בפאתי מכה וקורא למוחמד "נביא אללה".
* 5 באוקטובר 610 – הרקליוס, קיסר האימפריה הביזנטית מוכתר רשמית כקיסר, לאחר שרצח את קודמו, הקיסר פוקאס
* 610 – בהתאם למסורת המוסלמית, זוהי השנה בה התקבלו הפרקים הראשונים של הקוראן.
* 612 – תאודוברט השני נהרג. ממלכתו אוסטרזיה עברה לאחיו תאודריק השני, מלך בורגונדיה.
* 613 – תאודוריק השני נפטר. בנו הלא חוקי סיגברט השני השתלט על הממלכה.
* 613 – כלותאר השני הוציא להורג את סיגברט השני ומכהן כמלך בורגונדיה ואוסטרזיה.
* 617 – סיגברט הראשון מוכתר למלך אסקס
* 618 – בסין קורסת שושלת סווי ומוחלפת בשושלת טאנג
* 23 בדצמבר 619 – בוניפקיוס החמישי נעשה לאפיפיור
 
## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-7
פיאט מובי

**פיאט מובי** (באיטלקית: **Fiat Mobi**) היא מכונית עירונית, המוגדרת כמכונית סופרמיני, האצ'בק, מתוצרת קונצרן הרכב האיטלקי **[[פיאט]]** המיוצרת בברזיל משנת 2016 ועד היום.

בין השנים 2016–2017 יוצרו 108,426 יחידות.

## נתונים

* פרויקט ייצור "פיאט מובי" היה  קרוי: "Project 341" או "X1H" 
* 5 דלתות הצ'בק
* דגם ה"פיאט מובי" מיוצא למקסיקו ולארגנטינה
* בשנת 2017 יוצאו לארנטינה 16,910 יחידות
* בשנת 2017 יוצאו למקסיקו 5,265 יחידות
* מנוע בנזין
* תאוצה בין 0-100 קמ"ש היא 13.4 שניות (מנוע מסוג "Firefly")
* תאוצה בין 0-100 קמ"ש היא 12.8 שניות (מנוע מסוג "Fully Integrated Robotised Engine" 

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2016
קטגוריה:מכוניות סופרמיני
מובי
קטגוריה:כלי רכב המורכבים בברזיל
פיאט 524

**פיאט 524** (באיטלקית: **Fiat 524**) היא מכונית סלון מתוצרת יצרנית הרכב האיטלקית **[[פיאט]]** אשר יוצרה בין השנים 1931–1934 באיטליה ובפולין (הדגמים שיוצרו בפולין היו קרויים "Fiat-Polski 524") ויוצרו באמצעות יצרנית הרכב הפולנית "Państwowe Zakłady Inżynierii" .

סך הכול יוצרו 12,799 יחידות, מהן 2,275 יחידות באיטליה, ו-10,524 יחידות בפולין (דגמי: "524L", "524C").

## דגמים
* 4 דלתות - קבריולה.
* 4 דלתות - סלון.
* 4 דלתות - לימוזינה (דגם 524L).

## מפרט טכני
* 4 דלתות
* דלתות קדמיות - "דלתות התאבדות" (ציר פתיחת הדלת מנוגד לכיוון התנועה של הרכב)
* מנוע בנזין קדמי, מנוע הנעה אחורית
* בלמים: הידראולים
* מערכת חשמל - 12 וולט
* מכל דלק - 51 ליטר

## תמונות

קובץ:Fiat Berlina 2.jpg | "פיאט 524"
קובץ:Fiat 524L 1931 (4640016263).jpg | "פיאט 524L", שנת 1931
קובץ:Fiat 524L (1931) (4639990713).jpg | "פיאט 524L", שנת 1931
קובץ:Fiat 524 C Series1 Sedan 1931.jpg | "פיאט 524C", שנת 1931


## ראו גם
* פיאט
* פיאט 519
* פיאט 522
* פיאט 525

## קישורים חיצוניים

## הערות שוליים

קטגוריה:דגמי מכוניות שהושקו ב-1931
קטגוריה:מכוניות סלון
קטגוריה:מכוניות קבריולה
524
קטגוריה:כלי רכב איטלקיים
קטגוריה:כלי רכב המיוצרים בפולין
העשור הראשון של המאה ה-7

**העשור הראשון של [[המאה ה-7]]** הוא העשור שהחל ב-1 בינואר 600 והסתיים ב-31 בדצמבר 609.

## אירועים בולטים בעולם

### מלחמה ופוליטיקה
#### מלחמות
#### סכסוכים לאומיים ואזוריים
#### אירועים פוליטיים משמעותיים
* 604 - נֻעמאן השלישי, מלך אל-חירה (ממלכה ערבית על הגבול שבין מסופוטמיה לחצי האי ערב) מודח על ידי האימפריה הסאסאנית, ובכך נפתחת הדרך למוסלמים לפלוש לסהר הפורה.
* 609 - הפנתאון ברומא נהפך לכנסייה על ידי האפיפיור בוניפקיוס הרביעי, דבר שסייע לשמור על שלמותו עד לימינו.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

* 608: מרפאים יפנים מביאים מסין ליפן תפיסות מין הרפואה הסינית.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-7
ערן הילדסהיים

**ערן הילדסהיים** (נולד ב-22 בדצמבר 1975) הוא עיתונאי עצמאי ובלוגר העוסק בתחומי הכלכלה והחברה.

## ביוגרפיה
ערן הילדסהיים נולד וגדל בבת ים להורים מורים. הוא בוגר תואר ראשון במדעי המחשב מהאוניברסיטה הפתוחה.

בשנת 2011 הקים את בלוג "הכלכלה האמיתית" העוסק בכלכלה וחברה תוך אתגור המוסכמות המקובלות בתחומים כגון אופן יצירת הכסף, עולם הבנקאות, תחום הבריאות, השפעת התאגידים הגדולים על חיי האזרחים ועוד. בין השאר, הביע הילדסהיים תמיכה ברעיון שכסף נוצר על ידי הבנקים יש מאין, ועל כן יש לשמוט את חובותיהם של לווים המתקשים להחזיר את הכסף, כי ממילא הבנק לא מפסיד מכך, והביא ביקורת על בית המשפט העליון ובנק ישראל שדחו את הטענות. בשנת 2012 הבלוג נבחר על ידי עיתון ידיעות אחרונות לבלוג הכלכלי הטוב ביותר לשנה זו. בשנים 2014 - 2017 ערך והגיש ברשת א' של קול ישראל תוכנית הנושאת את שמו של הבלוג הכלכלה האמיתית. עם סגירת קול ישראל ופתיחת תאגיד השידור הציבורי, עבר הילדסהיים להגיש את התוכנית "מכאן ומכאן" ברשת כאן תרבות עד להורדתה משידור בינואר 2018.

משנת 2016 הוא חבר בוועד המנהל של "שקוף" (בעבר "קרן התחקירים העצמאית"). בשנים 2016–2017 שימש כפרשן בתוכנית לילה כלכלי ששודרה בערוץ עשר. משנת 2017 הוא בעל טור דעה בגלובס.

מנובמבר 2018 השתתף הילדסהיים בתוכנית התחקירים "הרשת החברתית" בערוץ רשת 13, לצדם של תומר אביטל ואור-לי ברלב.

הילדסהיים נשוי ואב לשלושה.

## קישורים חיצוניים

* 
* 

## הערות שוליים

קטגוריה:עיתונאים ישראלים
קטגוריה:בלוגרים ישראלים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1975
פורד SYNus

**פורד SYNus** (באנגלית: **Ford SYNus**) היא מכונית קונספט בתצורת מכונית סטיישן שהוצגה על ידי קונצרן הרכב **[[פורד]]** בשנת 2005.

דגם ה"פורד SYNus" הוצג לראשונה בתערוכת הרכב הבין-לאומית של אמריקה הצפונית, בשנת 2005.

## מאפיינים
* סטיישן
* 3 דלתות
* מנוע טורבו דיזל
* חלונות צד: חלונות אחוריים צרים מאוד
* ללא חלון אחורי

## ראו גם
* פורד
* מכונית קונספט
* פורד Shelby GR-1

## לקריאה נוספת
* "פורד SYNus" - תמונות
* "פורד SYNus" - תמונות (allcarindex.com/auto-car-model/United-States-Ford-SYNus)

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2005
קטגוריה:מכוניות סטיישן
קטגוריה:מכוניות קונספט
SYNus
SYNus
קטגוריה:מכוניות אמריקאיות
Thru Your Phone

**Thru Your Phone** (בעברית: **דרך הטלפון שלך**) הוא שיר שהוקלט על ידי הראפרית האמריקאית קארדי בי. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.

עם יציאתו נכנס השיר אל המקום ה-80 במצעד של קנדה, וה-50 במצעד הבילבורד הוט 100.

## רקע וכתיבה
השיר נכתב על ידי קארדי בי, בני בלנקו, ג'ורדן ת'ורפ, ג'סטין טרנטר, אלי טמפוסי ואנדרו וואט והופק על ידי וואט ובני בלנקו. מגזין הבילבורד השוו את השיר לשיר "Bust Your Windows" של ג'זמין סאליבן.

מילות השיר מתמקדות בנקמה אשר נוצרה בעקבות בגידה דרך הטלפון של אחד מבני הזוג במערכת היחסים.

## הצלחה
למרות שלא יצא כסינגל, קיבל השיר את מעמד הזהב בארצות הברית, על ידי איגוד תעשיית ההקלטות האמריקאי, עבור מכירות של למעלה מ-500 אלף עותקים במדינה. בשנת 2019, הוענק לו תואר הפלטינה, עבור מכירות של למעלה ממיליון עותקים במדינה. ביוטיוב זכה השיר להצלחה רבה גם כן, כאשר צבר למעלה מ-30 מיליון צפיות בסך הכל.

בספוטיפיי צבר השיר למעלה מ-80 מיליון השמעות בסך הכל.

## מיקומי שיא
עם יציאתו נכנס השיר אל המקום ה-50 במצעד הבילבורד הוט 100.

## נתוני מכירות

## קישורים חיצוניים

## הערות שוליים

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי קארדי בי
קטגוריה:שירים שהופקו על ידי בני בלנקו
קטגוריה:שירים על בגידה: זוגיות
קטגוריה:שירים על נקמה
האלף ה-9 לפנה"ס

**האלף ה-9 לפנה"ס** הוא פרק הזמן שבין שנת 9,000 לפנה"ס עד סוף שנת 8,001 לפנה"ס (תחילת המאה ה-90 לפנה"ס עד סוף המאה ה-81 לפנה"ס).

## אירועים בולטים
* אוכלוסיית העולם באלף ה-9 לפנה"ס הסתכמה בכחמישה עד עשרה מיליון איש.
* בסביבות 9000 לפנה"ס - ביות של בעלי חיים ופיתוח של החקלאות במסופוטמיה.
* בסביבות 8500 לפנה"ס - הכלב בוית לראשונה באירופה.

## תגליות והמצאות
* בסביבות 8700 לפנה"ס - גילוי הנחושת במזרח התיכון.

## קישורים חיצוניים

## הערות שוליים

*
-91
Backin' It Up

**Backin' It Up** הוא סינגל שהוקלט על ידי הראפר האמריקאי פרדיסון פונטיין, ביחד עם הראפרית האמריקאית קארדי בי. השיר יצא לאור ב-20 בספטמבר 2018, כסינגל שלא מתוך אלבום.

עם יציאתו נכנס השיר אל המקום ה-40 במצעד הבילבורד הוט 100, וה-18 במצעד שירי ה-R&B\היפ הופ.

## רקע וכתיבה
השיר נכתב על ידי קארדי בי וג'ורדן ת'ורפ. השיר בוצע לראשונה בטקס פרסי המוזיקה האמריקאית שהתקיים בשנת 2018, בסמוך לזכייתה של קארדי בי בפרס עבור "פריצת השנה" ובפרסים נוספים בקטגוריות אחרות.

בנוסף לכך, עתיד להיכלל השיר במיני-אלבום הראשון של פרדיסון פונטיין.

## וידאו קליפ
הווידאו קליפ המלא של השיר בוים על ידי קיד ארט ופורסם לראשונה ב-20 בספטמבר 2018. בקליפ לובשת קארדי בי חליפה בצבע אדום בדומה לזו של ליל קים. בנוסף לכך, ניתן לראות את פרדיסון פונטיין נכנס לפיצרייה תוך שהוא מפלרטט עם בת זוג של מישהו שהולך לכמה רגעים.

נכון לדצמבר 2019, מונה הצפיות של הקליפ עומד על למעלה מ-135 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:סינגלים בהוצאת אטלנטיק רקורדס
מלון צ'ונגון

**מלון צ'ונגון** (בקוריאנית: **청년호텔**) הוא בית מלון הממוקם רובע מנגיונדה בפיונגיאנג, בירת קוריאה הצפונית.

המלון ממוקם בצומת שבין הרחובות צ'ונגון וקוואנגבוק, ונפתח לקהל הרחב ב-1 במאי 1989.

במלון יש 30 קומות, המאכלסות 900 חדרי אירוח, וכולל בין היתר חדר קריוקי ובריכת שחייה חיצונית.

נכון לשנת 2018, המלון משמש בעיקר כאכסניית נוער.

## ראו גם
* תיירות בקוריאה הצפונית

## קישורים חיצוניים

## הערות שוליים

קטגוריה:פיונגיאנג: מבנים
קטגוריה:קוריאה הצפונית: בתי מלון
האלף ה-10 לפנה"ס

**האלף ה-10 לפנה"ס** הוא פרק הזמן שבין שנת 10,000 לפנה"ס עד סוף שנת 9,001 לפנה"ס (תחילת המאה ה-100 לפנה"ס עד סוף המאה ה-91 לפנה"ס).

אוכלוסיית העולם בתקופה זו נאמדה בכ-5 מיליון נפש, שרובם היו קהילות של ציידים-לקטים אשר חיו בכל היבשות, למעט אנטארקטיקה.

## אירועים בולטים
* בסביבות 9600 לפנה"ס - במרכז אירופה מתחילה התקופה המזוליתית.
* בסביבות 9500 לפנה"ס - במזרח התיכון נוסדה יריחו. המגדל העגול בתל יריחו נחשב אחד המבנים המונומנטליים העתיקים בעולם.
* בסביבות 9500 לפנה"ס - במזרח התיכון מוקמת גבקליטפה בדרום-מזרח טורקיה. התגלו באתר מבני אבן מונומנטליים, מהעתיקים ביותר הידועים כיום ועליהם תחריטים בדמות בעלי חיים ועיטורים אחרים. חוקרי האתר מפרשים אותו כמצבור מקדשים ששימש כמרכז אזורי להתכנסות ופולחן, מהעתיקים ביותר של האנושות. בקרבתה נמצא אתר קרהנטפה.
* בסביבות 9500-9000 לפנה"ס - בצפון אמריקה מתחילה תרבות קלוביס.

במהלך אלף זה במזרח הקדום החלה התרבות הנאוליתית- שנחשבה באופן מסורתי לחלק האחרון של תקופת האבן. את תחילת התקופה מציינת המצאת החקלאות, ואת סיומה ניתן לראות בהופעת כלי מתכת.

## תחילת החקלאות

החקלאות התפתחה בחלקים שונים של העולם בזמנים שונים. במקומות רבים, אנשים למדו כיצד לתרבת צמחי בר או לטפח אותם ללא עזרה מבחוץ; במקומות אחרים, כמו במערב אירופה, מיומנויות אלה יובאו. עליית החקלאות סמוך לתחילת תקופת ההולוקן (10,000 לפני הספירה) הובילה לירידה בגובה הממוצע של בני אדם, ובהמשך נמצאה קורלציה בין הגובה לבין צפיפות האוכלוסייה העירונית בתקופה זו.

ייתכן שגידול תאנים מוקדם החל בעמק נהר הירדן מתישהו לאחר אמצע האלף ה-10. מלבד עצי התאנה, ייתכן שהאנשים החלו בטיפוח של צמחי בר כמו שעורה ופיסטוק; ואולי החלו לרעות עיזים, חזירים ובקר.

חקלאות החלה להתפתח על ידי הקהילות השונות של הסהר הפורה, שכללו את הלבנט (אזור מזרח הים התיכון), אך היא לא יושמה באופן נרחב במשך 2,000 שנים נוספות, עד אז התרבות הנאוליתית התבססה היטב בחלקים רבים של המזרח הקרוב.

## תגליות והמצאות
* התפתחויות הקשורות בפיתוח החקלאות באזור הלבנט - ביות צמחים ובעלי חיים, השקיה, ועוד 

## קישורים חיצוניים

## הערות שוליים

*
-90
פרסטוסוכוס

ממוזער|מודל של פרסטוסוכוס
**פרסטוסוכוס** (שם מדעי: *Prestosuchus*) הוא סוג של זוחל גדול נכחד מקבוצת ארכוזאוריה שהיה קרוב רחוק של התנינאים הקיימים. יצור זה היה קרובו של הפוסטוסוכוס שחי מאוחר יותר. מאובני היצור נמצאו בחפירות בברזיל, והוא חי לפני 235–242 מיליון שנה באמצע תור הטריאס שבעידן המזוזואיקון. הוא קרוי על שם עיר הולדת הפלאונטולוג וינסנט פרסטס דה אלמיידה, פרסטס (Prestes).

## מאפיינים
יצור זה היה דומה במראהו לתנין, אך היה יכול לנוע על היבשה מהר יותר. ממדיו הוערכו באורך 5 מטר, אך מחקרים עדכניים מעריכים שעלה על 7 מטר, דבר ההופך אותו לאחד מהגדולים שבזוחלי תקופתו ומהגדולים שבארכוזאורים שאינם דינוזאורים. היו לו עצמות ירכיים שחסרים לתנינים המודרניים, ואיתם אולי הוא היה יכול להזדקף לזמן מה ולנוע מהר. בצורתו הוא מזכיר מאוד את קרובו הפופוזאורוס, אך היה גדול בהרבה.

## ראו גם
*בטרכוטומוס

## קישורים חיצוניים

קטגוריה:בעלי חיים שתוארו ב-1938
קטגוריה:טקסונים שתוארו בידי פרידריך פון הינה
קטגוריה:פסאודוסוכיה
קטגוריה:בעלי חיים שחיו בטריאס תיכון באמריקה הדרומית
קטגוריה:ארכוזאורים פרהיסטוריים
קטגוריה:מאובני טקסונים שתוארו ב-1938
תולדות האהבה (סרט)

**תולדות האהבה** (באנגלית: **The History of Love**) הוא סרט דרמה רומנטית בהפקה בינלאומית בבימויו של ראדו מיכאיליאנו. את התסריט כתבו מיכאיליאנו ומרסיה רומנו, והוא מבוסס על הרומן באותו שם משנת 2005 מאת ניקול קראוס. בסרט מככבים דרק ג'קובי, סופי נליס, ג'מה ארטרטון ואליוט גולד.

## צוות השחקנים
* דרק ג'קובי – ליאו גורסקי
* מארק רנדל – ליאו גורסקי הצעיר
* סופי נליס – אלמה סינגר
* ג'מה ארטרטון – אלמה מרמינסקי
* אליוט גולד – ברונו לייבוביץ'
* קורנליו אוליצ'י – ברונו לייבוביץ' הצעיר
* טורי היגינסון – שארלוט סינגר
* ויליאם איינסקוף – בירד סינגר
* אלכס אוזרוב – מישה סטרומן
* ג'יימי בלוך – זואי שוורץ
* קלאודיו מאייר – צבי ליטבינוף
* דניאל מטמור – ד"ר זילברשטיין
* ז'אן-קרל בושה – הרמן קונור
* סימונה מייקאן – רוזה
* ג'וליאן ביילי – ג'ף
* קארי לורנס – הילרי
* פיטר ספנס – ברנרד מוריץ

## הפקה
"תולדות האהבה" צולם באתרים שונים בהם מונטריאול, ניו יורק, קלוז'-נאפוקה ובוקרשט.

## קישורים חיצוניים
* 

## הערות שוליים

קטגוריה:סרטי 2016
קטגוריה:סרטים אמריקאיים
קטגוריה:סרטים בלגיים
קטגוריה:סרטים קנדיים
קטגוריה:סרטים באנגלית
קטגוריה:סרטים צרפתיים
קטגוריה:סרטים רומניים
קטגוריה:סרטי ראדו מיכאיליאנו
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים